ORDIN

pentru modificarea și completarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022

Având în vedere:

- dispozițiile art. 21 alin. (1) lit. a) din Legea serviciilor comunitare de utilități publice nr. 51/2006, republicată, cu modificările și completările ulterioare, precum și ale art. 11 alin. (2) din Legea serviciului de salubrizare a localităților nr. 101/2006, republicată, cu modificările și completările ulterioare;

- Referatul de aprobare al Direcției preturi, tarife

în temeiul prevederilor art. 4 alin. (4) din Regulamentul de organizare și funcționare a - A.N.R.S.C., aprobat prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 22/2017, cu modificările și completările ulterioare,

președintele Autorității Naționale de Reglementare pentru Serviciile Comunitare de Utilități Publice emite următorul ordin:

ART. I

Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, , aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 publicat în Monitorul Oficial al României, Partea I, nr. 984 din 11 octombrie 2022, se modifică și se completează după cum urmează:

1. La articolul 11, după alineatul (3) se introduc patru noi alineate, alineatele (4) - (7) care vor avea următorul cuprins:
2. În situația în care autospecialele/utilajele destinate pentru deszăpezirea și combaterea poleiului sunt monitorizare prin GPS, tarifele pentru operațiunile mecanizate de curățat zăpada și de împrăștiat material antiderapant prevăzute la alin. (1) lit. b) pct. (i), (ii), (v), (vi), (viii) și (x) pot fi stabilite în lei/trecere sau în lei/oră acțiune per fiecare utilaj în parte. Memoriul tehnico-economic justificativ prevăzut în anexa nr. 4 la prezentele norme metodologice se adaptează în mod corespunzător.

(5) Autoritățile deliberative ale unităților/subdiviziunilor administrativ-teritoriale au obligația să aprobe un tarif în lei/oră asigurare logistică și mobilizare, în cazul în care programele de pregătire pe timp de iarnă aprobate, prevăd că pentru o anumită perioadă de timp sau pentru întreg sezonul de iarnă, operatorul să pună la dispoziție și să afecteze, exclusiv pentru programul de iarnă și în regim de mobilizare non stop, autospeciale și utilaje specifice operațiunilor de deszăpezire și combatere polei, individualizate/identificate și monitorizare prin GPS, precum și facilitățile logistice, personalul deservent, inclusiv pentru activitățile suport, aferente perioadei respective. Memoriul tehnico-economic justificativ prevăzut în anexa nr. 4 la prezentele norme metodologice se adaptează în mod corespunzător, prin luarea în considerare numai a cheltuielilor pentru resursele alocate.

1. Tariful în lei/oră asigurare logistică și mobilizare prevăzut la alin. (5) nu se facturează pe perioada prestării efective a operațiunilor de deszăpezire și combatere polei, în care se aplică tariful în lei/mp, lei/trecere sau lei/oră acțiune, după caz.
2. Pentru stabilirea tarifelor în unitățile de măsură prevăzut la alin. (4) și (5) se aplică în mod corespunzător prevederile art. 32 din prezentele norme metodologice.
3. La articolul 12 alineatul (1) litera a), după punctul (vii) se introduce un nou punct, punctul (viii) care va avea următorul cuprins:
4. tarif dezinsecție terenuri publice, inclusiv terenuri private ale persoanelor fizice și juridice, afectate de tratamentele executate de pe aliniamentul stradal al căilor publice cu utilaje de mare capacitate generatoare de ceață rece sau caldă montate pe autovehicule;
5. La articolul 12 alineatul (1), literele b) și c) se modifică și vor avea următorul cuprins:
6. pentru tratamentele de dezinfecție: tarifele corespondente aferente obiectivelor prevăzute la lit. a) pct. (i) – (vii) și, după caz, tariful de dezinfecție mijloace de transport în comun;
7. pentru tratamentele de deratizare: tarifele corespondente aferente obiectivelor prevăzute la lit. a) pct. (i) – (vii) și tariful de deratizare pentru zonele demolate și/sau nelocuite.

4**.** La articolul 25, alineatele (1) și (2) se modifică și vor avea următorul cuprins:

(1) Tariful pentru activitatea de operare a centrelor de colectare prin aport voluntar se ofertează și se fundamentează de către operatori în conformitate cu fișa de fundamentare pe elemente de cheltuieli, prevăzută în anexa nr. 1 d) la prezentele norme metodologice, prin luarea în considerare a cheltuielilor aferente activității prestate, inclusiv a cheltuielilor cu alte activități de salubrizare desfășurate de operatori pe fluxul deșeurilor municipale, precum cheltuielile cu depozitarea, cheltuielile cu sortarea și/sau alte cheltuieli cu tratarea deșeurilor, fără a se include în structura tarifului cheltuielile cu contribuția pentru economia circulară.

1. Pentru activitatea de operare a centrelor de colectare prin aport voluntar, cheltuielile cu contribuția pentru economia circulară se evidențiază distinct pe factura emisă de operator și se calculează la cantitatea totală de deșeuri reziduale și reziduuri eliminată la depozit, fără aplicarea vreunui indicator de performanță.
2. La articolul 29, alineatul (11) se modifică și va avea următorul cuprins:
3. În situația în care operatorul desfășoară mai multe activități, cota de cheltuieli indirecte, precum și cota din cheltuielile generale ale operatorului se repartizează pe fiecare element de cheltuieli, proporțional cu ponderea acestui element în total cheltuieli aferente activității/operației prestate. Pentru aceste cheltuieli se precizează, în memoriul tehnico-economic justificativ, cheia de repartizare a acestora pe fiecare activitate/operațiune prestată.
4. Articolul 41 se modifică și va avea următorul cuprins:

„Art. 41 – În modalitatea de plată prin tarif, operatorul care se află în raporturi contractuale cu utilizatorii facturează către autoritatea administrației publice locale, în vederea acoperirii cheltuielilor cu prestarea serviciului de salubrizare către utilizatorii care nu au contract încheiat cu acesta, suma rezultată din aplicarea tarifului pentru deșeuri municipale abandonate prevăzut la art. 7 alin. (1) pct. (iv), exprimat în lei/tonă, la cantitatea lunară de deșeuri menajere abandonate, calculată potrivit formulei:

Q menajere abandonate = Q menajere colectate – Q menajere facturată

unde:

Q menajere colectate (tone/lună) – cantitatea lunară de deșeuri menajere colectată de la toți utilizatorii casnici, cu și fără contract încheiat cu operatorul, stabilită pe baza bonurilor de cântar eliberate de operatorii stațiilor/instalațiilor de tratare și/sau operatorul depozitului de deșeuri;

Q menajere facturată (tone/lună) - cantitatea lunară de deșeuri menajere colectată de la utilizatorii casnici care au contract încheiat cu operatorul, corespunzătoare sumelor facturate, calculată potrivit formulei:

Q menajere facturată =

unde:

N persoane – numărul total de persoane pentru care s-au emis facturi;

Ig (kg/locuitor/zi) – indicele mediu de generare al deșeurilor menajere prevăzut în caietul de sarcini;

N zile – numărul de zile din lună.”

1. La articolul 54, după alin. (2) se introduc două noi alineate, alineatele (3) și (4) și vor avea următorul cuprins:
2. Structura memoriului tehnico-economic justificativ din anexa nr. 4 la prezentele norme metodologice este orientativă și poate fi adaptată corespunzător în funcție de specificul activității și elementele de cheltuieli fundamentate.
3. În cazul procedurii de ajustare a tarifului/tarifelor, memoriul tehnico-economic justificativ cuprinde evoluția indicelui prețului de consum total aferent perioadei de referință și nivelul fiecărui element de cheltuială care se ajustează, fără a fi necesară fundamentarea elementelor de cheltuieli a căror ajustare nu depășește nivelul rezultat din aplicarea parametrului de ajustare.
4. În anexele 1d), 2d) și 3d) la normele metodologice, punctul V din fișa de fundamentare se elimină, iar punctul VI se modifică și va avea următorul cuprins:

„Valoarea totală a activității (III + IV)”

1. În anexele 1e) – 1i), 2e) – 2i) și 3e) – 3i) la normele metodologice, punctul X din fișa de fundamentare se modifică și va avea următorul cuprins:

„Tarif utilizatori casnici (IX x VII)/(VIII x 12)”

ART. II

Prezentul ordin se publică în Monitorul Oficial al României, Partea I.

Președintele Autorității Naționale de Reglementare pentru

Serviciile Comunitare de Utilități Publice,

Ionel Tescaru

București

Nr................................